Nyhed om Veteranportalen

*(lægges på facebook-side, udsendes som nyhedsbrev og sendes til kendte veteranaktører)*

**INDLEDNING**

Danmarks Veteraner og Veteranstøtten fik i foråret at vide, at det firma som der for 1½ år siden blev tegnet kontrakt med, til at lave og vedligeholde Veteranportalen, ikke længere ville supportere eller udvikle denne. Årsagen var at et større firma har opkøbt virksomheden og ikke ønskede at der blev arbejdet mere med det. Vi har derfor været nødt til at finde en ny partner til at stå for dette.

Vi har brugt skiftet af leverandør til samtidigt at lave nogle ændringer med selve portalen, ud fra de erfaringer vi har fået gennem de sidste 1½ år.

**DEN NYE VETERANPORTAL**

Den nye version viderefører alle de arrangementer, som den gamle portal havde fået lagt ind. Det har altså ikke været spildt arbejde. Af ændringer kan nævnes:

* Der er indført en ny brugerflade.
* Applikations- og PC-versionen ligner hinanden.
* Det er nu muligt selv at skifte password.
* Der er indført en procedure for at blive aktør. Det er således, at administratoren af Veteranportalen tildeler adgang. Dette er ikke for at begrænse antallet af aktører, men for at den samme aktør ikke skal oprette sig flere gange. Der var faktisk en aktør der havde oprettet sig op mod 30 gange.
* Hvis du var aktør før, så skal du gå til login siden, angive din mailadresse og så trykke på glemt Kodeord, og følge den procedure der er angivet. Du vil på den måde få adgang til dine tidligere indlagte arrangementer.
* Aktøren kan, efter at der er blevet adgang til egen organisation/forening eller tilsvarende, tilrette logo og information om organisationen/foreningen eller tilsvarende.
* Aktøren kan give andre tilladelse til at oprette opslag for organisationen/foreningen eller tilsvarende.
* Aktøren kan automatisk få vist indtastede aktiviteter på egen hjemmeside ved hjælp af en kode, som fremgår af Veteranportalen på egen aktør profil.

Efter aftale med vores udvikler, så vil det være muligt at lave månedlige opdateringer til Veteranportalen, så kom med jeres forslag til forbedringer og ideer til udvikling af portalen. Skriv til admin@veteranportal.dk.

**AFSLUTNING**

Veteranportalen håber, at I alle tager godt mod den nye version, vi ser frem til at arbejde med den og støtte jer i jeres arbejde som aktører for Veteraner og pårørende til veteraner.

Link til PC-versionen
Link til APP-versionen (QR-kode)